Komisijos reglamentas (EEB) Nr. 426/2004
2004 m. kovo 4 d.
nustatantis žuvininkystės produktų, išvardintų Tarybos reglamento (EB) Nr. 104/2000 II priede, Bendrijos pardavimo kainas 2004 žuvininkystės metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EEB) Nr. 104/2000 dėl bendro žuvininkystės ir akvakultūros [1] produktų rinkų organizavimo, ypač į jo 25 straipsnio 1 ir 6 dalis,
kadangi:
(1) Prieš žuvininkystės metų pradžią kiekvienam iš Reglamento (EB) Nr. 104/2000 II priede išvardintų produktų nustatoma Bendrijos pardavimo kaina, kurios dydis prilygsta bent 70 % ir neviršija 90 % orientacinės kainos.
(2) Tarybos reglamentas (EB) Nr. 2326/2003 [2] nustato 2004 žuvininkystės metų orientacines kainas visiems atitinkamiems produktams.
(3) Rinkos kainos žymiai skiriasi priklausomai nuo rūšių ir nuo produktų, ypač kalmarų ir merlūzų, pateikimo.
(4) Atskiroms rūšims ir šaldytų produktų, iškrautų Bendrijoje, pateikimui nustatomi perskaičiavimo koeficientai tam, kad būtų apibrėžtas kainos lygis, kuriam esant galima taikyti intervencijos priemonę, numatytą Reglamento (EB) Nr. 104/2000 25 straipsnio 2 dalyje.
(5) Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Bendrijos pardavimo kainos, taikomos 2004 žuvininkystės metams Reglamento (EB) Nr. 104/2000 II priede išvardintiems produktams, ir šių produktų pateikimas ir perskaičiavimo koeficientai yra nustatyti šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 4 d.